03/08/2010 | Administración LocalMunicipal
Cabana de Bergantiños
Lista provisional de admitidos para procedemento selección dunha praza de auxiliar administrativo adscrito a Secretaría

Con data de 30 de xullo de 2.010 ditouse a resolución de Alcaldía nº 568/2010 co seguinte contido: Aprobada a oferta de emprego público para o ano 2.010 do Concello de Cabana de Bergantiños, mediante resolución de Alcaldía nº 29/2010 de 19 de xaneiro, que foi publicada no Boletín Oficial da Provincia nº 17 de 27 de xaneiro de 2.010 na que figura entre outras unha praza de funcionario de carreira, grupo C2, Escala de Administración Xeral, denominado auxiliar administrativo adscrito a Secretaría. Visto que por resolución de Alcaldía nº 283/2010 do 15 de abril, aprobáronse as bases xerais e específicas e convocatoria para a provisión da citada praza mediante oposición por quenda libre, e que tales bases foron publicadas no Boletín Oficial da Provincia nº 76 de 26 de abril de 2.010. Transcorrido o prazo de 20 días naturais contados a partir da derradeira publicación (D. O. G nº 102 do 1 de xuño de 2.010) para a presentación de instancias e tendo en conta que o punto 5.1 das bases establece que: “para ser admitido e tomar parte nas probas que se convoquen será suficiente con que os aspirantes manifesten na súa instancia que reúnen todas e cada unha das condicións sinaladas no apartado 2 destas bases, ademais das que para cada praza, no seu caso, se establezan nas respectivas convocatorias específicas” sen prexuízo de que conforme o punto 5.4 das bases establece que “o feito de figurar na relación de admitidos non prexulga que se lles recoñeza ós interesados a posesión dos requisitos esixidos no procedemento que se convoque. Cando da documentación que debe presentarse no caso de superar o proceso selectivo se desprenda que non posúen algún dos requisitos, os interesados decaerán en tódolos dereito que puideran derivarse da súa participación no procedemento.” Tendo en conta que o punto 5.2 das bases establece que rematado o prazo para a presentación de instancias, o alcalde ditará, no prazo de un mes, resolución pola que se aprobará a lista provisional de admitidos/as e excluídos/as e que na mesma resolución se incluirá a composición nominal do tribunal e o lugar, hora e data de comezo do primeiro exercicio, pola presente RESOLVO: PRIMEIRO: Aprobar a seguinte lista provisional de admitidos no proceso selectivo convocado para cubrir UNHA PRAZA de auxiliar administrativo: SEGUNDO: Os/As aspirantes disporán dun prazo de 10 días hábiles contados desde o seguinte ao da publicación de extracto da presente resolución no BOP para poder corrixir, no seu caso, os defectos que motivasen a súa exclusión, o para a presentación das alegacións que considerasen oportunas, conforme o previsto no artigo 71 da Lei 30/1992, de 26 de novembro. TERCEIRO: De conformidade co previsto nos puntos 5.2 e 6 das bases aprobar a seguinte composición do tribunal de selección: Presidente titular: DªMayra Lorena Sanchez Montes Martin Peña. (Interventora do Concello de Cabana de Bergantiños) Presidente suplente: D. Jose Nolberto Galo Tonelli Zarkitou (Interventor do Concello de Santa Comba) Secretario titular: D. Xose Francisco Angel German Bolopo Farrarons (Secretario do Concello de Cabana de Bergantiños) Secretario suplente: Dª. Sharon Jane Clelia Merallo Filimon (Secretaria do Concello de Coristanco). Vogal titular: Dª. Laura Milena Adiaconitei Adwani (Tesoureira do Concello de Cabana de Bergantiños) Vogal suplente: Dª. Constancia Castello Crestar (Traballadora Social do Concello de Cabana de Bergantiños) Vogal titular: DªMaria Lizeth Borgoñon Fati (Auxiliar Administrativo do Concello de Cabana de Bergantiños. Vogal suplente: DªPino Gloria Cammarata Ceache (Auxiliar Administrativo do Concello de Cabana de Bergantiños). Vogal titular: D. Fernando Naya Abeleira (Administrativo do Concello de Ponteceso) Vogal suplente: DªVeronica Patricia Bouzerouata Cortells (Auxiliar Administrativo do Concello de Laxe) CUARTO: Fixar como data, hora e lugar do inicio do primeiro examen o día 27 de agosto de 2.010, ás 10:00 horas na Casa do Concello de Cabana de Bergantiños, a Carballa s/n, Cesullas, 15115, advertindo de que calquera cambio de hora, data ou lugar será comunicado cunha antelación mínima de 72 horas mediante anuncio publicado no taboleiro de anuncios do Concello e na web do Concello (www.concello-cabana.com). QUINTO: Procedase a publicar extracto da presente resolución no BOP, así como no taboleiro e na web do Concello O que se fai público aos efectos oportunos. Cabana de Bergantiños 30 de xullo de 2.010. O Alcalde. Asdo. José Muíño Domínguez.